“Lentsoe la Molimo oa Rōna, le . . . Tšoarella ho Isa Nakong e sa Lekanyetsoang”—Esaia 40:8 | Khatiso e Ithutoang “Tsogang!” e a araba: Kalafi e pele e neng e amogelwa thata e go neng go tsewa gore e babalesegile le gore e dira sentle morago jaana go bonagetse e sa babalesega. Seno se diregile mo kalafing e e tlwaelegileng le mo go e mengwe. Selo se se molemo se motho a ka se dirang ke go itse ka melemo le dikotsi tsa kalafi e o e akanyetsang, e ka tswa e le kalafi e e tlwaelegileng kgotsa e mengwe, le go tlhomamisa gore ga e thulane le melaometheo ya Baebele. Seno se batla gore motho a itirele ditshwetso. Jaaka re bontshitse gantsi mo nakong e e fetileng, “Tsogang!” ga e buelele mofuta ope wa kalafi. Mme Bakeresete ga ba tshwanela go atlhola le go tshwaya bangwe diphoso ka mofuta wa kalafi o ba o itlhophelang. Jaaka ditlhogo tseo di bontshitse, kwa bofelong ga go na mofuta ope wa kalafi o o ka kgonang go fodisa malwetse otlhe a batho ba nang le one. Ke Bogosi jwa Modimo fela jo bo tla tlisang nako eo ya fa go tla bo go sena bolwetse.—Tshenolo 21:3, 4.